GPI กระฉูด 13% นิวไฮรอบกว่า 1 ปี ลุ้นครึ่งปีแรกเทิร์นอะราวด์-ปันผลปัง!
GPI กระฉูด 13% นิวไฮรอบกว่า 1 ปี ลุ้นครึ่งปีแรกเทิร์นอะราวด์-ปันผลปัง! ล่าสุดอยู่ที่ 2.04 บาท บวก 0.24 บาท หรือ 12.71% มูลค่าซื้อขาย 17.40 ล้านบาท
GPI กระฉูด 13% นิวไฮรอบกว่า 1 ปี ลุ้นครึ่งปีแรกเทิร์นอะราวด์-ปันผลปัง! ล่าสุดอยู่ที่ 2.04 บาท บวก 0.24 บาท หรือ 12.71% มูลค่าซื้อขาย 17.40 ล้านบาท
24 มี.ค. 2564

ผู้สื่อข่าวรายงานว่า ราคาหุ้น บริษัท กรังด์ปรีซ์ อินเตอร์เนชั่นแนล จำกัด (มหาชน) หรือ GPI ล่าสุด ณ เวลา 10.18 น. อยู่ที่ 2.04 บาท บวก 0.24 บาท หรือ 12.71% สูงสุดที่ 2.12 บาท ต่ำสุดที่ 1.96 บาท ด้วยมูลค่าซื้อขาย 17.40 ล้านบาท โดยทำให้ราคาหุ้นปรับตัวขึ้นสูงสุดในรอบ 1 ปี นับตั้งแต่ราคาหุ้นอยู่ที่ระดับ 2.04 บาท เมื่อวันที่ 21 ส.ค.2562

ทั้งนี้ บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น GPI ให้ราคาเป้าหมาย 2.80 บาท คาดผลการดำเนินงานครึ่งปีแรกปี 2564 เทิร์นอะราวด์พลิกกลับมามีกำไรอย่างแข็งแกร่งจากการกลับมาจัดงาน Motor Show ได้ตามปกติ จากปีก่อนที่ถูกกระทบจาก COVID-19
นอกจากนี้ คาดกำไรปี 2564 เพิ่มขึ้น 78% เมื่อเทียบจากปีก่อนจากฐานที่ต่ำ บริษัทไม่มีหนี้และมีเงินสดในมือราว 0.50 บาท/หุ้น รวมถึงคาดให้ Dividend Yield ปี 2564-2565 ที่ 5.5% และ 7.7% ตามลำดับ